Mägivabariik

Mägivabariik oli 1917–1920 eksisteerinud riik Põhja-Kaukaasias. Riik rajati 21. detsembril 1917 pärast Oktoobrirevolutsiooni.

Neil aladel on praegu Venemaa Föderatsiooni kuuluvad Tšetšeenia, Inguššia, Põhja-Osseetia, Kabardiini-Balkaaria ja Dagestani vabariigid ning osa Stavropoli kraist. Vabariigi pindala oli umbes 415 265 km2, elanike arv ligikaudu 11 miljonit. Pealinn oli algselt Vladikavkaz, seejärel Nazran ja lõpuks Temir Khaan Šure (praegune Buinaksk).

Ajalugu
Üks Mägivabariigi tähtsamaid rajajaid oli imaam Šamili lapselaps Sayd Šamil. Kuna Sayd Šamil oli üks riigitegelastest, siis peeti riiki imaam Šamili riigi järglaseks. Kohe algasid lahingud Punaarmeega. 1918. aasta märtsis suutis Tereki Nõukogude Vabariik riigi vallutada ja liita. 11. märtsil 1918 liikus valitsus eksiili Gruusiasse. 11. mail 1918 taastati iseseisvus.

1918. aasta septembrist novembrini oli riik Türgi okupatsiooni all. Riiki tunnustasid de iure Saksamaa, Türgi ja Gruusia Demokraatlik Vabariik. 1919. aasta mais okupeerisid riigi Anton Denikini juhitud valgekaartlaste väed, kes viibisid seal kuni novembrini 1920, mil ala vallutas Punaarmee. Seejärel rajati Autonoomne Sotsialistlik Nõukogude Mägivabariik.

Mägivabariik likvideeriti tegelikult juba 1919. aastal, kuid 1924. aastal rajati Saksamaal Kaukaasia Iseseisvuskomitee, mis pidas end Mägivabariigi eksiilvalitsuseks. Iseseisvuskomitee juht oli Sayd Šamil.

Riigipead

Valitsusjuht
1917–1918 Abdulmajid Tapa Tšermojev

Eksiilvalitsuse peaminister
1918 Abdulmajid Tapa Tšermojev

Diktaator
1918 vürst Nuh Bek Šamhal Tarkovski

Valitsusjuht
1918–1919 P. Kotsev

Vaata ka
Mägilaste ANSV

Kategooria:Venemaa ajaloolised riigid
Kategooria:Euroopa uusima aja ajaloolised riigid
Kategooria:Kaukaasia ajalugu
Kategooria:Tšetšeenia
Kategooria:Abhaasia ajalugu
Kategooria:Dagestan
Kategooria:Inguššia
Kategooria:Kabardi-Balkaaria
Kategooria:Stavropoli krai
Kategooria:Põhja-Osseetia